Avûkatê tepişteyanê Behdînanî Herêm Rifatî rewşa tepişteyan ser o Rojnewsî rê qisey kerd. Rifatî îfade kerd ke aktîvîst û rojnamegerê Behdînanî pêro heqanê karmendan wazenê û ganî karmendî vera ney bêveng nêmanê.
Rifatî ard ziwan ke rewşa tepişteyan giran bîya û tepişteyêk wedarîyayo nêweşxane. Rifatî Heyetê Heqanê Merdiman ê Parlamentoya Kurdîstanî rexne kerd û vat: ''Semedê rewşa tepişteyan heyetî qetî nêrazîbîyayîşêk nêmojna.
Ma waşt tepişteyan bivînê la asayîşî destûr nêda û rayîr nêda kes tepişteyan bivîno. 14 rojî yo rojnameger û aktîvîstê Behdînanî dest pê grevê vêşanîye kerdo. Nika rewşa weşîya înan xirab a, yewê înan wedarîyayo nêweşxane.''
